Radionica: **"Likovnost u kazalištu"**

Voditelj: Jasmina Pacek

Radionica se bavi vizualnim aspektima kazališne predstave kao što su kostimi i scenografija, bilo da se radi o lutkarskoj, dramskoj, opernoj ili plesnoj predstavi. Cilj je potaknuti voditelje dramskih i plesnih skupina, predškolske pedagoge, nastavnike razredne nastave i likovnog odgoja na kreativan rad u oblikovanju inovativnih prostora i odjevnih predmeta.

Proučavali bismo različite pristupe likovnosti u kazalištu: kada je kazališna predstava rezultat povijesnog ili suvremenog tekstualnog predloška ili kada se radi o vizualnom kazalištu koje kao primarni oblik komunikacije ima likovnost kao simboliku određene teme i sadržaja. Radionica bi obuhvaćala i metode  kako prilagoditi procese i alate radu s djecom različite dobi.

Radionica bi se provodila kroz 2 dana po 5 sati:

Dan 1: Oblikovanje prostora i predmeta u kazalištu/ Scenografija i rekvizita

Dan 2: Oblikovanje kostima i kostima za lutke u kazalištu